《阴字亭》
元代·熊鉌

涌翠岂兰亭，唐峰非山阴。一渠疏曲水，四野成茂林。

对此坐叹息，超然起遐心。当年诸王集，幽情畅登临。

虚旷非远识，绝胜名利襟。近代翁李游，至理穷高深。

云何夸毗子，清谈且骎骎。抗志有近远，抚事无古今。

此日复何日，有酒始酌斟。援琴不敢发，谁欤为知音。

作者简介：（1253—1312）建宁建阳人，字去非。初名铄，字位辛。号勿轩，一号退斋。度宗咸淳十年进士。授汀州司户参军。入元不仕。幼志于濂、洛之学，从朱熹门人辅广游，后归武夷山，筑鳌峰书堂，子弟甚众。有《三礼考异》、《春秋论考》、《勿轩集》等。